0121.xml
ایشین گیمز مینز کرکٹ ایونٹ میں ملائیشیا اور نیپال کی ٹیموں کی فتوحات
انچیون۔27ستمبر(اے پی پی) سترہویں ایشین گیمز مینز کرکٹ ایونٹ میں ملائیشیا اور نیپال کی ٹیموں نے اپنے اپنے میچ جیت لئے۔ نیپال نے کویت اور ملائیشیا نے میزبان جنوبی کوریا کی ٹیم کو شکست دی۔ انچیون، جنوبی کوریا میں جاری میگا گیمز مینز کرکٹ ایونٹ میں ہفتہ کو کھیلے گئے گروپ بی کے میچ میں نیپال کی ٹیم نے کویت کو 9 وکٹوں سے شکست دی۔ فاتح ٹیم نے 21 رنز کا آسان ہدف تیسرے اوور میں ایک وکٹ پر پورا کیا۔ کویت ٹیم کا کوئی بھی کھلاڑی دوہرا ہندسہ عبور نہ کر سکا۔ گروپ اے کے پہلے میچ میں ملائیشیا نے میزبان جنوبی کوریا کو 8 وکٹوں سے ہرایا۔ فاتح ٹیم نے 72 رنز کا ہدف 11.5 اوورز میں 2 وکٹوں پر حاصل کیا
APP
27.09.14
0121p.xml
ایشین گیمزکرکٹ ، نیپال نے کویت کو صرف 20رنز پر ٹھکانے لگا دیا
ائنچیون(اسپورٹس ڈیسک ) ایشین گیمز مینز کرکٹ ایونٹ کے افتتاحی میچ میں نیپال نے کویت کو 20رنز پر ٹھکانے لگا دیا ، جنوبی کوریا کے خلاف ملائشیا کی ٹیم8 وکٹ سے سرخرو ہوئی ۔تفسیلات کے مطابق جنوبی کوریا میں جاری ایشین گیمز کے مینز کرکٹ ایونٹ کے پہلے روز گروپ بی کے2 میچز کھیلے گئے ،پہلے میں نیپال نے کویت کو صرف20 رنز پر ٹھکانے لگا دیا ، کوئی بھی بیٹسمین ڈبل فیگر میں داخل نہ ہوسکا ، برسانت رگمی نے ایک رن کے بدلے3 شکار کیے۔نیپال نے ہدف حاصل کرنے کے لیے صرف13 گیندوں کا سامنا کیا ، اس دوران اس کا ایک کھلاڑی آؤٹ ہوا ۔ دوسرے میچ میں ملائشیا نے میزبان جنوبی کوریا کو8 وکٹ سے شکست دی، فاتح ٹیم نے 72رنز کا ہدف2 وکٹیں کھو کر8 اوور ز میں ہی حاصل کر لیا ۔
express
28.09.14